CELEX: 62014TN0764
Language: mt
Date: 2014-11-14 00:00:00
Title: Kawża T-764/14: Rikors ippreżentat fl- 14 ta’ Novembru 2014 – European Dynamics Luxembourg u Evropaïki Dynamiki vs Il-Kummissjoni

26.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 26/38
            
         Rikors ippreżentat fl-14 ta’ Novembru 2014 – European Dynamics Luxembourg u Evropaïki Dynamiki vs Il-Kummissjoni
   (Kawża T-764/14)
   (2015/C 026/49)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu) u Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: M. Sfyri u I. Ampazis, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni Nru Ares(2014) 2903214, tal-5 ta’ Settembru 2014, li permezz tagħha l-Kummissjoni ċaħdet l-offerta tar-rikorrenti fil-kuntest tas-sejħa għal offerti limitata Nru EuropeAid/135040/C/SER/MULTI;
            
         
               —
            
            
               tordna l-istabbiliment mill-ġdid tal-affarijiet fl-istat inizjali tagħhom u
            
         
               —
            
            
               tikkundanna lill-Kummissjoni għall-ispejjeż kollha sostnuti mir-rikorrenti
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw il-motivi segwenti:
   Skont ir-rikorrenti, id-deċiżjoni kkontestata għandha tiġi annullata b’konformità mal-Artikolu 263 TFUE għar-raġunijiet li ġejjin:
   
                
            
            
               L-ewwel nett, l-esperjenza tal-parteċipanti ġiet eżaminata waqt il-fażi tal-proċedura ta’ għoti, meta din l-esperjenza kienet diġà ġiet eżaminata fil-fażi ta’ preselezzjoni.
            
         
                
            
            
               It-tieni nett, il-Kummissjoni kisret l-obbligu tagħha ta’ motivazzjoni tad-deċiżjoni peress li pprovdiet raġunijiet insuffiċjenti għal dak li jirrigwarda n-nota miksuba għall-offerta teknika tar-rikorrenti u ma kkomunikatx kompletament il-kompożizzjoni tal-konsorzju magħżul jew elementi importanti tal-offerta finanzjarja.
            
         
                
            
            
               It-tielet nett, il-Kummissjoni għamlet sensiela ta’ żbalji manifesti ta’ evalwazzjoni fl-evalwazzjoni tal-offerta teknika tar-rikorrenti, fejn hija wkoll kisret il-prinċipju ta’ ugwaljanza fit-trattament tal-parteċipanti.
            
         
                
            
            
               Ir-raba’ nett, il-Kummissjoni kisret ir-Regolament Finanzjarju u l-prinċipju ta’ trasparenza li dan jipprovdi.